Lcgctid of Nainakaokapaoo. 279 



ikaika loa, ua make kona makuakane, a ua kiola ia kona poo i kai loa, he wahi loihi loa, 

 elima mile ka loihi. A lohe o Amau, aia kona ikaika a make au ia ia, aka, i ole a"u e make 

 ia ia aohe ona ikaika. Ia ia e olelo ana ma Waikiki, ua lohe no o Namakaokapaoo i 

 keia man olelo nona. 



Alaila, lawe aku la ia i kona makuahine e huna ma ke ana o Waipouli, a nalo ka 

 makuahine, hoi maila ia a ko lakoii hale ma Keahumoa, noho ihola. Pii aela o Nama- 

 kaokapaoo a luna o kaupoko o ka hale, wehe aela i ka niauu o ke kua a me ke alo, a moe 

 ihola ma waena iluna pono o ke kaupoko. 



Hoouna maila o Amau ke Hi mai Waikiki mai, eha poe kaua, aia ma ka poe hoo- 

 kalii he kanaha-kumamawalu kanaka ka nui, pela a pau na jioe eha. A hiki lakou ma 

 ke kula o Keahumoa, komo lakou a loko o ka hale, aohe kanaka, a makaukau lakou e hoi, 

 kahea mai o Namakaokapaoo iluna o kaupoko. A lohe lakou i ka leo, aohe nae he ikeia 

 o ke kino, ninau aku lakou: "Auhea oe e walaau nei?" I mai o Namakaokapaoo: "Eia 

 no wau iluna nei." Pii aela ewalu kanaka, eha ma ke kua o ka hale, eha ma ke alo o ka 

 hale, a loaa o Namakaokapaoo. I mai o Namakaokapaoo: "Heaha mai nei ka oukou o 

 onei?" I aku lakou: "I hele mai nei makou e kaua me Namakaokapaoo, he wahi keiki 

 luiku elike me oe, he ikaika a me ke koa loa, nana no i pepehi i kona makuakane o Pualii." 



I aku o Namakaokapaoo: "Ua ike au, he kanaka nui no o Namakaokapaoo, a 

 ua hele aku nei ma Koolau, a owau he inoa nona." I mai lakou: "Aole o oe no, pela ko 

 makou lohe, nolaila, e make ana oe ia makou, aole oe e ola." I aku o Namakaokapaoo: 

 "Hoi aku hoi ha kakou ilalo e hakaka ai." A hiki lakou ilalo, e hao aku ana o Namakao- 

 kapaoo, pau loa i ka make, a koe aku hookahi kanaka, oia kai holo aku a loaa o Amau ma 

 Waikiki, olelo aku la ia i ka make o lakou a pau loa, a koe ia i ahailono e lohe ai o Amau. 



KA MAKE ANA O AMAU. 



A lohe o Amau, hoomakaukau ihola ia i kona mau waa kaua he umikumama- 

 walu, a holo aku la i lalo o Ewa e kaua me Namakaokapaoo. A hiki o Amau me kona poe 

 kanaka ma Ewa, e noke mai ana o Namakaokapaoo i ka luku a pau loa, aohe kanaka koe, 

 a make ihola o Amau. Puni aela o Oahu nei ia Namakaokapaoo, alaila, kii aku la ia i 

 kona makuahine a hoonoho ihola i luna o ka aina Oahu nei. 



MOKUNA II. 

 Ka Lilo ana o PIawaii ia Namakaokapaoo. 



A PUNI Oahu nei ia Namakaokapaoo, makemake ihola ia e holo i Hawaii e ma- 

 kaikai ai. Alaila, kii aku la ia he wahi hokeo waiho kapa nona, na kona makuakane i 

 waiho nona. O kahi i waiho ai ua wahi hokeo la, makai o Kualakai, oia kela ulu e ku 

 nei a hiki i keia la ma Kualakai. Oia ke kino ulu o kona makuakane o Kahaiulu. Hoi 

 ke kino maoli, koe ke kino ulu, ma ke ano akua keia kino. Aia maloko o ka hokeo ke 

 kapa a me ka malo, a me ka aahu alii, he aahu ahuula. 



A loaa ka hokeo, hele maila ia a hiki ma Hanauma, ma Maunalua, ilaila ka waa e 

 hoomakaukau ana e holo i Hawaii, e lawe ana i kapa no ke "lii o Hawaii. Elua kanaka e 

 hoomakaukau ana e holo, ninau aku o Namakaokapaoo: "E holo ana ko olua waa i hea?" 



